CELEX: C2005/057/42
Language: hu
Date: 2005-03-05 00:00:00
Title: T-453/04. sz. ügy: Dr. Peter Lesetar által az Európai Közösségek Bizottsága ellen 2004. szeptember 22-én benyújtott kereset

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/25
            
         Dr. Peter Lesetar által az Európai Közösségek Bizottsága ellen 2004. szeptember 22-én benyújtott kereset
   (T-453/04. sz. ügy)
   (2005/C 57/42)
   Az eljárás nyelve: angol
   Dr. Peter Lesetar, képviseli: E. I. Faludy, ügyvéd, 2004. szeptember 22-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               változtassa meg az EPSO azon határozatát, amelyben elutasította a felperes felvételét az EPSO/LA/11/03 versenyvizsga sikeres jelöltjeinek listájára;
            
         
               —
            
            
               rendelje el a felperes felvételét a listára;
            
         
               —
            
            
               rendelje el annak a fizetésnek a kifizetését, amelyet a felperes kapott volna, ha megfelelően felkerül a sikeres jelöltek listájára, a listán előtte levő és az utána következő személy munkakezdésének időpontja közötti időszak átlaga és a között az időpont között, amikor a felperes a listára való visszahelyezését követően ténylegesen munkába tud állni.
            
         Jogalapok és fontosabb érvek:
   A felperes arra hivatkozik, hogy a fenti versenyvizsgán írt dolgozatának értékelése jelentősen alábecsüli teljesítményét, valamint a szóbeli vizsga értékelésének is megvoltak a maga hibái, illetve általánosságban véve elmondható, hogy a szóban forgó állásra való alkalmasságát nem megfelelően vizsgálták és azt helytelenül értékelték.